minn John Bisazza Kien tifel pjuttost mistħi u ta' għalih waħdu; minn kmieni beda juri x-xewqa tiegħu li jħaddan is- saċerdozju, xewqa li twettqet fis- sena 1907, meta ngħata l-Ordni Sagri fil-21 ta' Diċembru tal- istess sena. Ġie mibgħut bħala Viċi tal-Kappillan Manchċ, meta Stella Maris kienet l-unika parroċċa f'Tas-Sliema u l-konfini: tagħha kienu mifruxa mhux ftit. Mill- ewwel intefa' għax-xogħol pastorali. In-nies. malajr inġibdet lejh għall-kariżma tiegħu u għall-ispiritwalità profonda tiegħu. Dun Made, kif beda jissejjaħ min-nies, kont issibu dejjem fil-Knisja; għalih ma kinux jeżistu vaganzi; ġurnata wara l-oħra kont issibu fil-konfessjonarju; kien iwarrab biss biex jassisti l-moribondi jew biex joħroġ iqarben lill-morda, ikun xi jkun it-temp. Meta marad il-kappillan Manche sa meta miet fl-1918, serva bħala viċi-kurat. Fl-1919 laħaq kappillan Dun Rafel Capurro u Dun Made' kompla bil-ħidma tiegħu fi żmien meta Tas- Sliema bdiet tikber. Matul l-Ewwel Gwerra Dinjija l-iskola tal-gvern kienet bdiet isservi bħala sptar biex tilqa' lis-suldati midruba. Kont issibu jterraq mill-Knisja għall-isptar jamministra s-sagramenti u jfarraġ lil dawk l-imsejkna bit-tbissima tipika tiegħu. Fil-ħarġa tal-gazzetta The Dailv Malta Chronicle tas-6 ta'April 1916 ġie mfaħħar l-appostolat ta' Dun Amadeo; fost oħrajn insibu miktub …the frequent visits of the Sliema cleric Fr Amadeo is a source of LQ rroċċa Stella Maris — Sliema Kien hemm xi żmien meta b'ordni tal-Isqof, il-kappella tal-Madonna tal-Grazzja kienet tinżamm magħluqa, minbarra għaċ-ċelebrazzjoni ta' xi żwiġijiet. Fl-1921, it-twajjeb Dun Amadeo, bl-appoġġ tal-kappillan, ħa l-kappella f'idejh u istitwixxa l-Adorazzjoni Ewkaristika fil-Ħdud ta' matul is-sena. Din id-drawwa sabiħa daż-żmien qed tinżamm kull nhar ta' Ġimgħa filgħodu. Il-karattru altruwista tiegħu abbinat mas-sens ta' ċaħda u sagrifiċċju kien rifless fil-fatt li nhar ta' Ħadd kien iqaddes il-quddiesa ta' nofsinhar, meta wieħed kien irid ikun ilu sajjem biex jitqarben sa min-nofsillejl ta' qabel. Meta xi saċerdot iżgħar fl-età kien joffrilu biex iqaddes ta' nofsinhar minfloku, hu qatt m'aċċetta, u dan baqa' jagħmlu wkoll meta saħħtu bdiet sejra lura. Il-ftit ħin liberu li kien ikollu kien jgħaddih fil-qari spiritwali u tal-gazzetta uffiċjali tal-Vatikan, l'Osservatore Romano, li kienet iżżommu aġġornat bit- tagħlim tal-papiet. Kien jammira ħafna lill-Papa San Piju X, magħruf bħala l-Papa tal-Ewkaristija, u li forsi kien ġie influwenzat minnu biex jieħu l-inizzjattiva msemmija iktar 'il fuq fil-kappella tal-Madonna tal-Grazzja. Fi Frar 1942, fl-eqqel tat-Tieni Gwerra Dinjija, laħaq bħala t-tielet Kappillan Dun Ġużepp Inguanez, fejn sab lil Dun Madċ ta' għajnuna kbira, l-iżjed fejn kien jikkonċerna lil dawk il-parruċċani li kienu jinstabu f'xi tbatija minħabba xi traġedja familjari kkaġunata minn dawk iż-żminijiet ta' ġuħ u biża'. Kmieni wara nofsinhar tal-1 ta' Marzu 1942, il-Knisja ntlaqtet waqt attakk mill-ajru. F'dak il-ħin Dun Amadeo kien fis-sagristija ma' xi abbatini; ta' saċerdot erojku li kien u bla biża' li seta' jintradam taħt il-ġebel li kien għadu nieżel mill-koppla, ħataf is-Sagrament u ġera biH lejn il-Kappella tal- Grazzja. Minkejja li saħħtu kienet bdiet sejra lura, Dun Amadeo baqa' jaqdi dmiru kif seta', saħansitra kien jgħin lill-kappillan Inguanez fit-tberik tal-familji, sal- aħħar tas-snin erbgħin tas-seklu l-ieħor. Wara ħajja li matulha serva ta' Viċi- Parroku ta' tliet kappillani għal 43 sena sħaħ, Dun Amadeo miet fil-11 ta' Ġunju 1950 fid-dar tiegħu fi Triq Annunzjata — il-Parroċċa ta' Stella Maris kienet tilfet qassis ta' tjubija u ħlewwa liema bħalha li f'ħajtu ħadem b'ħeġġa kbira għall-ġid tal-erwieħ. Diċembru 2014 rd